Source: https://info.raad.tartu.ee/dhs.nsf/web/gpunid/G4F122F8D17B77A5DC225838A00355E64?OpenDocument
Timestamp: 2020-05-29 10:02:23+00:00
Document Index: 6464015

Matched Legal Cases: ['§ 11', '§ 30', '§ 20', '§ 18', '§ 26', '§ 30', '§ 18', '§ 19', '§ 30']

Õigusakti eelnõu: Korraldus nr.LV-K-0073 Tartu linnale kuuluva kinnistu Inseneri tn 1 võõrandamine enampakkumise teel Tartu Linnavalitsus, Korraldus LV-K-0073
Õigusakti eelnõu: Tartu linnale kuuluva kinnistu Inseneri tn 1 võõrandamine enampakkumise teel
Teema: Tartu linnale kuuluva kinnistu Inseneri tn 1 võõrandamine enampakkumise teel
Reg. number: LV-K-0073
Koostamise kp: 18.01.2019
Koostaja: Riina Jaani
Õigusakt: Tartu Linnavalitsuse 22.01.2019 korraldus nr 82 "Tartu linnale kuuluva kinnistu Inseneri tn 1 võõrandamine enampakkumise teel"
Failid: Inseneri tn 1.pdf ( 1498 kb )
18. jaanuar 2019. a. nr LV-K-0073
Tartu linnale kuuluva kinnistu Inseneri tn 1 võõrandamine enampakkumise teel
Tartu linna omandis on Tartu linna asustusüksusel Ropka Tööstuspargis asuv Inseneri tn 1 kinnistu. Tartu Linnavolikogu 26. juuni 2008. a otsusega nr 409 anti linnavalitsusele luba linnale kuuluvate kinnistute võõrandamiseks, muuhulgas Inseneri tn 1 kinnistu. Kinnistut hõlmab Tartu Linnavalitsuse 27. septembri 2005. a korraldusega nr 1461 kehtestatud Ropka Tööstuspargi detailplaneering, mis näeb ette kinnistule hoonete ehitamise. Kinnistu müük toimub tingimustel, et hooned tuleb kinnistule püstitada kolme (3) aasta jooksul müügilepingu sõlmimise päevast arvates.
Inseneri tn 1 kinnistu tuleb hoonestada hiljemalt 2022. aasta kevadeks ning hoonestamisel tuleb järgida kehtestatud Ropka Tööstuspargi detailplaneeringut. Hoonestamise kohustuse rikkumise korral tuleb tasuda leppetrahvi 50 600 eurot. Leppetrahvi nõude tagamiseks peab linnavalitsus vajalikuks kinnistu registriosa esimesele järjekohale seada hüpoteek 61 600 euro ulatuses.
Tartu linnavara eeskirja § 11 lõike 4 kohaselt võib linnavara võõrandada, kui linnavara ei ole vajalik linna ülesannete täitmiseks. Tartu linn ei kavanda ehitamist tööstuspiirkonnas asuvale tootmismaa sihtotstarbega kinnistule.
Võttes aluseks kohaliku omavalitsuse korralduse seaduse § 30 lg 1 p 2, Tartu linnavara eeskirja § 20 lg 2 ning arvestades Tartu linnavara eeskirja § 18 lg 1, § 26, § 30 lg 1, Tartu Linnavolikogu 26. juuni 2008. a otsuse nr 409 "Loa andmine linnale kuuluvate kinnistute võõrandamiseks", Tartu Linnavalitsus
1. Linnaplaneerimise ja maakorralduse osakonnal korraldada enampakkumine hoonestamata kinnistu Tartu maakond, Tartu linn, Tartu linn, Inseneri tn 1 (registriosa 5408303, katastritunnus 79511:008:0026, pindala 7313 m², sihtotstarve 100% tootmismaa) võõrandamiseks alghinnaga 220 000 eurot, tagatisrahaga 10 000 eurot, Osta.ee oksjonikeskkonnas.
2. Inseneri tn 1 kinnistu hoonestamise kohustuse täitmise tähtajaks määrata 3 (kolm) aastat müügilepingu sõlmimise päevast arvates järgmistel tingimustel:
2.1.	kinnistu tähtaegse hoonestamise kohustus loetakse nõuetekohaselt täidetuks, kui ehitisele on väljastatud kasutusluba;
2.2.	kinnistu tähtaegse hoonestamise kohustuse rikkumise ja punktis 2.1 nimetatud kohustuse mittetäitmise korral tuleb tasuda leppetrahvi 50 600 eurot.
3. Leppetrahvi sissenõutavuse tagamiseks seatakse Tartu linna kasuks Inseneri tn 1 kinnistu esimesele järjekohale hüpoteek, hüpoteegisummaga 61 600 eurot, koos kinnistu omaniku kohustusega alluda hüpoteegiga tagatud nõude kohesele sundtäitmisele.
4. Enampakkumise võitja makstud tagatisraha võetakse arvesse enampakkumise võitjaga sõlmitava müügilepingu kohase osalise maksena, teistele osavõtjatele tagatisraha tagastatakse.
5. Kinnistu müügihind kuulub enampakkumise võitja poolt tasumisele ühe kuu jooksul pärast Tartu Linnavalitsuse poolt enampakkumise võitjaga lepingu sõlmimise otsuse tegemist ja enne müügilepingu sõlmimist.
6. Korraldus jõustub ..................2019. a.
Tartu Linnavalitsuse korralduse eelnõu "Tartu linnale kuuluva kinnistu Inseneri tn 1 võõrandamine enampakkumise teel " juurde
Tartu Linnavolikogu 26.06.2008. a otsusega nr 409 anti linnavalitsusele luba Ropka Tööstuspargis asuva linnale kuuluvate kruntide võõrandamiseks.
Tartu Linnavalitsuse 28.03.2017 korraldusega nr 283 muudeti detailplaneeringus Pos 21 krundile määratud aadress Tehnika tn 10a aadressiks Inseneri tn 1.
Asendiplaan: Inseneri tn 1.pdf
Tartu linnavara eeskirja § 18 lg 1 järgi võõrandatakse linnavara enampakkumise korral, otsustuskorras või muul viisil. Linnaplaneerimise ja maakorralduse osakonna ettepanek on hoonestamata kinnistu võõrandamiseks korraldada enampakkumine.
Linnavara võõrandamisel on alghinna, 220 000 eurot ehk 30 €/m² määramisel lähtutud samal otstarbel ja samas seisukorras ning samadel tingimustel turul võõrandatava vara tasumääradest (linnavara eeskiri § 19). Kinnistu müügi alghinna kujundamisel on arvestatud samas tööstuspiirkonnas toimunud müügitehinguid ja turul pakutavate maade hindu. Näiteks:
Kaupmehe tn 10 ja Kaupmehe tn 12 kinnistud müüdi internetioksjonil Osta.ee 26.03.2018 enampakkumiste protokolli kohaselt hinnaga 105 000 eurot ehk 32 €/m².
Kaupmehe tn 8 kinnistu müüdi internetioksjonil 20.01.2018-07.02.2018 Osta.ee keskkonnas hinnaga 105 000 eurot ehk 32 €/m².
Tartu linna eelarvestrateegias 2019. a on kavandatud tehnovõrkudega varustatud Inseneri tänava ehitamine. Vee- ja kanalisatsioonivõrkudega liitumise tasu on 0 eurot.
Üldjuhul: kinnistu piirini tuuakse kinnistute teenindamiseks vajalikud tehnovõrgud (V, K, SK) või tagatakse võrkudega liitumise valmidus (elekter, side). Konkreetsed liitumislepingud peab sõlmima iga kinnistu omanik ise. Iga kinnistu piirini tuuakse välja olme- ja sajuveekanalisatsiooni ning veetorustikud. Tagatakse valmidus liitumiseks. Ette on nähtud reservtorud elektri ja sidevõrgu jaoks. Samas kaableid torudesse ei paigaldata. Need rajatakse peale liitumislepingute sõlmimist kinnistu tulevaste omanike poolt. Tänasel päeval me ei tea mis võimusega ühendusi soovitakse. Samas on olemas valmidus liitumiseks. Keskküttetorustikku linn välja ei ehita ning otsest valmidust liitumiseks ei tagata. Projektlahendusega üldjuhul nähakse ette vastav trassikoridor. Vajadusel paigaldatakse vastavad hülsid tee alt läbiminekuks, et hiljem ei peaks muldkeha läbi kaevama. Küttega liitumiseks peab iga kinnistu omanik vastavalt oma tarbimisvajadusele sõlmima ise liitumislepingud võrguvaldajaga.
Linnavara võõrandamisel on otstarbekas määrata kinnistu hoonestamise kohustus ja leppetrahv hoonestamise kohustuse mittetäitmise korral. Leppetrahvi sissenõutavuse tagamiseks seada Tartu linna kasuks hüpoteek summaga 61 600 eurot.
Linnavalitsus võib määrata enampakkumise ettevalmistamisel tagatisraha, mille suuruseks on linnavara võõrandamisel kuni 10 % alghinnast (linnavara eeskiri § 30).
Inseneri tn 1 kinnistut hõlmab Tartu Linnavalitsuse 27. septembri 2005. a korraldusega nr 1461 kehtestatud Ropka Tööstuspargi detailplaneering (planeeringujoonisel Pos 21).
Kehtestatud detailplaneeringhttp://info.raad.tartu.ee/dhs.nsf/web/viited/DP-03-052
Krundi ehitusõigus asub detailplaneeringus tabelis 3, seletuskirja punktis 3.5.
Pos 21 - hoonete suurim lubatud arv - 4, hoonete suurim lubatud ehitusalune pindala - 3656 m²
Linnaplaneerimise ja maakorralduse osakonna ettepanek on hoonestamata kinnistute võõrandamiseks korraldada enampakkumine OSTA.ee keskkonnas nagu toimus Kaupmehe tn 10, Kaupmehe tn 12 jt linna omandis olevate kinnistute müük.
AllePal OÜ vahendab kinnisasjade müümist avalikul enampakkumisel enda poolt hallatavas internetioksjonisüsteemis nimega OSTA.EE. Lepingu alusel kohustub AllePal OÜ:
- sisestama oma keskkonda müüdava objekti kirjelduse, enampakkumise tingimused ja pildid;
- korraldama digitaalse avaliku enampakkumise vastavalt Tartu Linnavalitsuse poolt seatud tingimustele;
- kehtestama enampakkumise kestvuse vastavalt linnaplaneerimise ja maakorralduse osakonna soovile, aga mitte vähem kui 15 päeva;
- peale enampakkumise lõppu esitama Tartu Linnavalitsuse linnaplaneerimise ja maakorralduse osakonnale enampakkumise protokolli.
Enampakkumisel osalemiseks peab pakkuja looma endale kasutajakonto keskkonnas OSTA.EE ja kandma oma e-kontole tagatisraha suuruse summa. Enampakkumisel pakkumist tehes reserveeritakse kasutaja e-kontolt tagatisraha suurune summa. Kui kasutaja pakkumine üle pakutakse, siis kasutaja e-kontol olev reserveeritud summa vabaneb. Kasutajal ei ole võimalik teha pakkumist, kui tema kontol pole tagatisraha suurust summat. Enampakkumise võitja e-kontol reserveeritud tagatisraha ei vabastata.
Pärast AllePal OÜ poolt esitatud protokolli saabumist otsustab Tartu Linnavalitsus enampakkumise võitjaga võõrandamise lepingu sõlmimise. Pärast lepingu sõlmimise otsust kannab AllePal OÜ tagatisraha Tartu Linnavalitsuse arvelduskontole.
Lisaks OSTA.ee portaalile ilmub võõrandamise kuulutus kinnisvaraportaalis KV.EE ja Tartu Linnavalitsuse kodulehel.
Kuna enampakkumine on kavas läbi viia osta.ee keskkonnas, siis vastavalt koostöölepingule on enampakkumise läbiviimise tasu 1% kinnistu müügihinnast.
Seoses sellega tuleb kanda istungi protokolli punkt:
Kinnistu Inseneri tn 1 müügiga seotud kulud kanda kinnistu müügist laekunud rahast.